Ammud n tmucuha tikelt, yeɣli-d ula d netta ɣer leɛb. Ass-nni yexṣer kan cwiṭ ɣuṛ-s netta am akken ulac : ɛecṛa neɣ ɛecrin n duṛu, ɣef wakken yekseb, a tent-iǧeɛɛel yeswatent-id d lqahwa : zzhu-nni yezha mi ara yd il ɣef tewriqt yeswa akter. Ass-nni i t-yekcem ubeɛuc n lehlak n leqmer. Abaɛuc-nni, sakin am kra d-yettwaxelqen, tabeɛ, d anerni i yettnernay ; ma nsemma-t akken ilaq, leqmer-agi mačči dɣa di lehlak i d laṣel-is. Tawwla d ujeǧǧiḍ ttḥazen kan lefrisa wamma leqmer d lehlak s lemḍ erra i d-yessasay i bab-is, s lexṣara i t-yetabaɛen, s tnamit iss i ikeččem bnadem alamma yuɣal bnadem-nni iḥemmel-it di lɛuḍ ideg ara t-yekṛu, alamma yuɣal ur yezmir ara a s-yexḍu : daɣ netta netta yekkat yettḥaz lxaṭer d leɛqel. Seɛdi, asmi i s-tuɣ tbeɛuct yakk aqerru-s, yettu ayen nniḍen irkel. Segmi ara dyeffeɣ di texxamt-nni, yella ul-is yettmenni ala taswiɛtnni ideg ara yuɣal ɣer-s. Axxam, yeǧǧa-t, yestehza deg-s : ad-yekcem deg yiḍ , ad yeffeɣ deg yiḍ. Yemma-s tuki s mmi-s tbeddel ṭṭbiɛa-s, lameɛna, yugi ad as-yini.